Theana Britz is ’n ambisieuse en suksesvolle joernalis by die gewilde tydskrif, Glans. Sy is op soek na daardie één storie wat haar tot op die hoogste sport by die tydskrif sal neem. ŉ Onderhoud met Benjamin A Brandt, wêreldbekende skrywer van rillers, kan dit vir haar doen. Daar is egter een probleem: daar is niks omtrent die geheimsinnige man bekend nie. Nêrens bestaan ŉ rekord van waar hy hom bevind nie. Daar is trouens geen ander persoonlike inligting oor hom te kry nie. Daar is baie geskryf oor sy boeke, maar nie ŉ woord oor die skrywer of die man self nie. Theana is vasbeslote om hom op te spoor en om ŉ in-diepte onderhoud met hom te voer. Sy gaan haar nie laat stuit nie.